पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय किसान भवन में ईखोत्पादक संघ के कार्यसमिति एवं विशेष सक्रिय सदस्यों की बैठक नागेंद्र प्रसाद सिंह की अध्यक्षता में मंगलवार को संपन्न हुई। बैठक में चीनी मिल का आगामी सीजन 2021-22 हर हाल में चलाने का प्रस्ताव पारित किया गया। जिसके लिए जमीनी तैयारी प्रारंभ करने का निर्णय लिया गया। कहा गया कि मिल प्रबंधन को मिल चलाने के लिए आवश्यक संसाधन की व्यवस्था कर किसानों एवं मजदूरों के बकाए का भुगतान पहले करने की कार्रवाई करनी होगी।
प्रशासन के जवाबदेह लोगों से उम्मीद की गई कि मिल चालू करने के मार्ग में आने वाली बाधाओं को समय रहते दूर करने का वो प्रयास करेंगे। किसानों के बकाए 130 करोड़ का भुगतान एवं मजदूरों के बकाए के भुगतान की पहल सीजन प्रारंभ से पहले कर लेना चाहिए। मौके पर गुणानंद चौधरी, लखन देव ठाकुर, अनूठा लाल पंडित, विश्वनाथ बुंदेला, अशोक ठाकुर, राम विवेक सिंह, गंगा प्रसाद सिंह, रामनरेश यादव, मदन मोहन ठाकुर, दिगंबर झा, मुकेश कुमार आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn